6.12.2022
EL
Επίσημη Εφημερίδα της Ευρωπαϊκής Ένωσης
C 465/107 Τρίτη 3 Μαΐου 2022
στους τομείς της υγειονομικής περίθαλψης, της βιωσιμότητας, της ασφάλειας και της ανταγωνιστικότητας· επισημαίνει ότι, ταυτόχρονα, οι τεχνολογίες ΤΝ ενέχουν τον κίνδυνο να μειώσουν την ανθρώπινη παρέμβαση και να υποκαταστήσουν την ανθρώπινη αυτονομία· τονίζει ότι τόσο τα εν λόγω οφέλη όσο και οι κίνδυνοι θα πρέπει να κατευθύνουν και να διαμορφώνουν τη νομοθεσία και τη δημόσια επικοινωνία σχετικά με την ΤΝ· 296.
επισημαίνει ότι η ΕΕ έχει τη δυνατότητα να διαμορφώσει τη διεθνή συζήτηση για την ΤΝ και να αναπτύξει παγκοσμίως πρωτοπόρους κοινούς κανόνες και πρότυπα, προωθώντας μια ανθρωποκεντρική, αξιόπιστη και βιώσιμη προσέγγιση της ΤΝ, σε πλήρη συμμόρφωση με τα θεμελιώδη δικαιώματα· επισημαίνει, ωστόσο, ότι η ευκαιρία για την εδραίωση μιας τέτοιας διακριτής ευρωπαϊκής προσέγγισης της ΤΝ στη διεθνή σκηνή απαιτεί ταχεία ανάληψη δράσης, και για τον λόγο αυτό, η ΕΕ πρέπει να συμφωνήσει επί μιας κοινής στρατηγικής για την ΤΝ και ενός κανονιστικού πλαισίου σύντομα· τονίζει ότι η διαμόρφωση διεθνών τεχνολογικών κανόνων και προτύπων απαιτεί στενότερο συντονισμό και συνεργασία με ομονοούντες δημοκρατικούς εταίρους· 297. τονίζει ότι, επί του παρόντος, η ΕΕ απέχει ακόμη πολύ από την εκπλήρωση της φιλοδοξίας της να καταστεί ανταγωνιστική στον τομέα της ΤΝ σε παγκόσμια κλίμακα· τονίζει, στο πλαίσιο αυτό, τη σημασία της παροχής εναρμονισμένων κανόνων και προτύπων, της ασφάλειας δικαίου και των ισότιμων όρων ανταγωνισμού για την προώθηση της υιοθέτησης της ΤΝ και της καινοτομίας, μεταξύ άλλων με την άρση των περιττών διοικητικών εμποδίων για τις νεοφυείς επιχειρήσεις, τις ΜΜΕ και την κοινωνία των πολιτών· αναγνωρίζει ότι η ριζική αλλαγή τέτοιας κλίμακας επηρεάζει κατά διαφορετικό τρόπο διάφορα τμήματα της κοινωνίας και τονίζει ότι η ψηφιακή μετάβαση πρέπει να σέβεται πλήρως τα θεμελιώδη δικαιώματα· καλεί την Επιτροπή, τα κράτη μέλη και το Κοινοβούλιο, συμπεριλαμβανομένων των αρμόδιων επιτροπών του, να δώσουν συνέχεια στις συστάσεις που διατυπώνονται στον χάρτη πορείας της ΕΕ για την ΤΝ· 298.
ζητεί ένα ρυθμιστικό περιβάλλον για την ΤΝ που θα παρέχει αποτελεσματική διακυβέρνηση και προστασία των θεμελιωδών δικαιωμάτων, ενώ, παράλληλα, θα διευκολύνει την ανταγωνιστική πρόσβαση στις ψηφιακές αγορές για φορείς κάθε μεγέθους, με σκοπό την προώθηση της καινοτομίας και της οικονομικής ανάπτυξης προς όφελος όλων· υπογραμμίζει ότι μια ανταγωνιστική, προσβάσιμη και δίκαιη οικονομία δεδομένων, με βάση κοινά πρότυπα, αποτελεί προϋπόθεση για την επαρκή ανάπτυξη και εκπαίδευση της ΤΝ· επισημαίνει, στο πλαίσιο αυτό, τον κίνδυνο η συγκέντρωση της αγοράς στην οικονομία των δεδομένων να επεκταθεί στην οικονομία για εφαρμογές ΤΝ· 299. καταλήγει στο συμπέρασμα ότι η πρόοδος στις ψηφιακές φιλοδοξίες της ΕΕ σε τομείς όπως η ΤΝ απαιτούν πολύ μεγαλύτερο βαθμό ολοκλήρωσης και εναρμόνισης στην ψηφιακή ενιαία αγορά, προκειμένου να προωθηθούν οι διασυνοριακές ανταλλαγές και να διασφαλιστεί ότι οι ίδιοι κανόνες και τα ίδια πρότυπα ισχύουν σε ολόκληρη την ΕΕ· τονίζει, εν προκειμένω, ότι τα θεσμικά όργανα της ΕΕ πρέπει να καταπολεμήσουν τις καταχρήσεις ισχύος στην αγορά προκειμένου να εξασφαλιστούν ισότιμοι όροι ανταγωνισμού· 300. καταλήγει στο συμπέρασμα ότι πρέπει να ληφθούν τα απαραίτητα μέτρα ώστε να διασφαλιστεί ότι η ψηφιακή μετάβαση προωθεί και δεν παρεμποδίζει την πράσινη μετάβαση· καταλήγει στο συμπέρασμα ότι τα συστήματα ΤΝ απαιτούν άρτιες υποδομές και ικανότητες συνδεσιμότητας· τονίζει ότι οι ψηφιακές υποδομές σύμφωνα με την Πράσινη Συμφωνία θα στοχεύουν όλους τους τομείς και τις αλυσίδες αξίας και θα πρέπει να τηρούν τις αρχές της κυκλικής οικονομίας· τονίζει ότι η ΤΝ δεν θα είναι, ωστόσο, λειτουργική χωρίς την επαρκή ανάπτυξη ψηφιακών υποδομών, συμπεριλαμβανομένων ευρυζωνικών δικτύων, οπτικών ινών, κόμβων παρυφών και δικτύων 5G· τονίζει τη σημασία του μετριασμού της αυξανόμενης κατανάλωσης ενέργειας και της χρήσης πόρων για την επίτευξη κλιματικά ουδέτερων ψηφιακών υποδομών έως το 2030· 301.
επισημαίνει ότι η ταχεία τεχνολογική πρόοδος που εισήγαγε η ΤΝ επηρεάζει επίσης τα μέσα διαβίωσης όλων εκείνων που δεν διαθέτουν τις δεξιότητες ώστε να προσαρμοστούν αρκετά γρήγορα σε αυτές τις νέες τεχνολογίες· παρατηρεί ότι η αναβάθμιση των δεξιοτήτων και η επανειδίκευση μπορούν να συμβάλουν στην αντιμετώπιση πολλών από τις συνακόλουθες κοινωνικοοικονομικές ανησυχίες, αλλά τονίζει ότι οι επιπτώσεις αυτές θα πρέπει επίσης να αντιμετωπιστούν στο πλαίσιο των συστημάτων κοινωνικής πρόνοιας, των αστικών και αγροτικών υποδομών και των δημοκρατικών διαδικασιών· καταλήγει στο συμπέρασμα ότι, προκειμένου να προωθηθεί η υιοθέτηση καινοτομιών στον τομέα της ΤΝ, να αυξηθεί η αποδοχή των εφαρμογών που βασίζονται στην ΤΝ και να αποφευχθεί το να μείνει κανείς στο περιθώριο, είναι απαραίτητο να παρασχεθούν στα άτομα τα μέσα για την απόκτηση ψηφιακών δεξιοτήτων· τονίζει ότι, προκειμένου να αυξηθεί ο ψηφιακός γραμματισμός και η ψηφιακή ανθεκτικότητα, η εκπαίδευση ΤΠΕ και η εκπαίδευση που βασίζεται στις θετικές επιστήμες, την τεχνολογία, τη μηχανική και τα μαθηματικά πρέπει να ξεκινούν σε πρώιμο στάδιο και να παραμένουν προσβάσιμες σε όλα τα στάδια της ζωής· θεωρεί ότι είναι ζωτικής σημασίας οι πρωτοβουλίες για τη δημιουργία οικοσυστημάτων αριστείας στον τομέα της ΤΝ, την προσέλκυση ταλέντων στον τομέα της ΤΝ στην ΕΕ και την καταπολέμηση της διαρροής εγκεφάλων· 302. τονίζει τη σημασία της αντιμετώπισης των προκλήσεων που συνδέονται με την ΤΝ όσον αφορά τα θεμελιώδη δικαιώματα, ώστε να μπορέσει πραγματικά η ΤΝ να καταστεί ένα μέσο που εξυπηρετεί τους ανθρώπους και την κοινωνία και επιδιώκει το κοινό καλό και το γενικό συμφέρον· καταλήγει στο συμπέρασμα ότι, προκειμένου να οικοδομηθεί εμπιστοσύνη στην ΤΝ μεταξύ των πολιτών, τα θεμελιώδη δικαιώματά τους πρέπει να προστατεύονται σε όλες τις πτυχές της ζωής, μεταξύ άλλων στο πλαίσιο της χρήσης της ΤΝ στη δημόσια σφαίρα και στον χώρο εργασίας· τονίζει, ιδίως, την ανάγκη να αντικατοπτρίζονται τα δικαιώματα, οι στόχοι και τα συμφέροντα των γυναικών και των μειονοτικών κοινοτήτων στην ψηφιακή μετάβαση· τονίζει ότι οι δημόσιες υπηρεσίες και οι διοικητικές δομές τους πρέπει να δώσουν το παράδειγμα· τονίζει ότι η ΕΕ πρέπει να επιταχύνει την υιοθέτηση